ddrg/super_eurlex huggingface dataset:
Kommissionens beslutning

af 28. juni 2002

om Italiens brug af tre slagterier i henhold til punkt 7 i bilag II til Rådets direktiv 92/119/EØF

(meddelt under nummer K(2002) 2383)

(Kun den italienske udgave er autentisk)

(EØS-relevant tekst)

(2002/535/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin(1), senest ændret ved akten vedrørende Østrigs, Finlands og Sveriges tiltrædelse, særlig punkt 7, nr. 2, litra d), i bilag II, og

ud fra følgende betragtninger:

(1) I maj 2002 anmeldte de italienske myndigheder udbrud af smitsom blæreudslet hos svin i kommunerne Antignate og Romano di Lombardia samt i provinserne Aquila og Bergamo i Italien.

(2) I henhold til artikel 10 i direktiv 92/119/EF blev der omgående oprettet iagttagelsesdistrikter omkring udbruddene.

(3) Flytning eller transport af svin ad offentlige og private veje i iagttagelsesdistrikterne er blevet forbudt.

(4) Italien har forelagt en anmodning om brug af tre slagterier, der ligger i iagttagelsesdistriktet, til slagtning af svin, som bringes ind i det nævnte distrikt udefra, i henhold til punkt 7, nr. 2, litra d), i bilag II til direktiv 92/119/EØF.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed (Afdelingen for Dyresundhed og -velfærd) -

VEDTAGET FØLGENDE BESLUTNING:

Artikel 1

1. Italien bemyndiges til at gøre brug af slagterierne "SACA SUD", "Pizzetti Aldo srl" og "M.C. srl Romano di Lombardia", der ligger i de iagttagelsesdistrikter, som i maj 2002 blev oprettet omkring udbruddene af smitsom blæreudslet hos svin i kommunerne Antignate og Romano di Lombardia og i provinserne Aquila og Bergamo, på følgende betingelser:

- svinene kommer fra bedrifter uden for de iagttagelsesdistrikter og overvågningsområder, der blev oprettet efter de ovennævnte udbrud, og transporteres direkte til slagterierne uden aflæsning eller ophold undervejs

- svinene bringes til slagterierne via korridorer; nærmere bestemmelser om korridorerne fastlægges i den italienske lovgivning

- ved indkørslen til korridoren skal køretøjer, der transporterer svin til slagtning, plomberes af myndighederne; ved plomberingen registrerer myndighederne køretøjets registreringsnummer og antallet af svin i køretøjet

- ved ankomsten til slagteriet skal myndighederne:

i) inspicere og fjerne køretøjets plombe

ii) registrere køretøjets registreringsnummer og antallet af svin i køretøjet.

2. Køretøjer, der transporterer svin til de i stk. 1 omhandlede slagterier, rengøres og desinficeres straks efter aflæsningen under officielt tilsyn.

Artikel 2

Denne beslutning anvendes til den 20. juli 2002.

Artikel 3

Denne beslutning er rettet til Italien.

Udfærdiget i Bruxelles, den 28. juni 2002.

På Kommissionens vegne

David Byrne

Medlem af Kommissionen

(1) EFT L 62 af 15.3.1993, s. 69.
Rådets afgørelse

af 13. juni 2002

om beskikkelse af en suppleant til Regionsudvalget

(2002/533/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 22. januar 2002 om beskikkelse af medlemmerne af og suppleanterne til Regionsudvalget(1),

i betragtning af, at der er blevet en plads ledig som suppleant til Regionsudvalget, efter at John WINTHER er trådt tilbage, hvilket Rådet blev underrettet om den 25. april 2002,

under henvisning til indstillingen fra den danske regering -

TRUFFET FØLGENDE AFGØRELSE:

Eneste artikel

Mads LEBECH beskikkes som suppleant til Regionsudvalget som efterfølger for John WINTHER for den resterende del af dennes mandatperiode, dvs. indtil den 25. januar 2006.

Udfærdiget i Luxembourg, den 13. juni 2002.

På Rådets vegne

M. Rajoy Brey

Formand

(1) EFT L 24 af 26.1.2002, s. 38.
Kommissionens beslutning

af 10. juli 2002

om ændring af beslutning 2002/69/EF om beskyttelsesforanstaltninger over for animalske produkter importeret fra Kina

(meddelt under nummer K(2002) 2558)

(EØS-relevant tekst)

(2002/573/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 6, og

ud fra følgende betragtninger:

(1) Kommissionens beslutning 2002/69/EF af 30. januar 2002 om beskyttelsesforanstaltninger over for animalske produkter importeret fra Kina(2), senest ændret ved beslutning 2002/441/EF(3), blev vedtaget, da der under et EF-kontrolbesøg i Kina blev afsløret alvorlige mangler med hensyn til reglerne for anvendelsen af veterinærlægemidler og kontrollen af medicinrester i levende dyr og animalske produkter og fundet sundhedsskadelige rester, herunder chloramphenicol, i produkter til konsum eller foder, hvilket udgør en sundhedsrisiko for dyr og mennesker.

(2) Beslutning 2002/69/EF skulle tages op til revision på grundlag af oplysninger fra de kinesiske myndigheder, eventuelle resultater af medlemsstaternes øgede overvågning og undersøgelser af forsendelser, der ankommer før den 14. marts 2002, og om nødvendigt på grundlag af resultaterne af et nyt EF-kontrolbesøg på stedet.

(3) I betragtning af oplysningerne fra de kinesiske myndigheder og de positive resultater af undersøgelser af visse fiskerivarer af nogle fiskearter bør indførsel af disse produkter fra Kina tillades.

(4) Beslutning 2002/69/EF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag II til beslutning 2002/69/EF affattes som angivet i bilaget til nærværende beslutning.

Artikel 2

Denne beslutning anvendes fra den 14. juli 2002.

Artikel 3

Denne beslutning er rettet til medlemsstaterne.

Udfærdiget i Bruxelles, den 10. juli 2002.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 30 af 31.1.2002, s. 50.

(3) EFT L 151 af 11.6.2002, s. 16.

BILAG

"BILAG II

Liste over animalske produkter til konsum eller foder, der kan indføres til Fællesskabet efter en kemisk undersøgelse på betingelserne i artikel 3

- Hele fisk, afhovede og rensede fisk samt fiskefileter af følgende arter fanget på havet:

- Alaskasej (Theragra chalcogramma)

- Torsk (Gadus spp.)

- Rødfisk (Sebastes spp.)

- Blåhvilling (Micromesistius poutassou)

- Helleflynder (Reinhardtius spp.)

- Kuller (Melanogrammus aeglefinus)

- Sild (Clupea spp.)

- Japansk ising (Limanda spp.)

- Blæksprutter (Sepiidae, Sepiolidae, Loliginidae, Ommastrephidae og Octopodidae)

- Rødspætte (Pleuronectes platessa)

- Stillehavslaks (Oncorhynchus keta, O. kisutch, O. nerka og O. gorbuscha)

- Laksefilet (Salmon salar)

- Tarme"
Kommissionens beslutning

af 9. juli 2002

om ophævelse af beslutning 2000/721/EF om vaccination som supplement til foranstaltningerne til bekæmpelse af aviær influenza i Italien og om særlige foranstaltninger til kontrol af flytninger

(meddelt under nummer K(2002) 2538)

(EØS-relevant tekst)

(2002/551/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, stk. 4,

under henvisning til Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(4), særlig artikel 16, og

ud fra følgende betragtninger:

(1) Kommissionen godkendte det vaccinationsprogram, der var forelagt af Italien, ved beslutning 2000/721/EF om vaccination som supplement til foranstaltningerne til bekæmpelse af aviær influenza i Italien og om særlige foranstaltninger til kontrol af flytninger(5), senest ændret ved beslutning 2001/847/EF(6).

(2) Ved den hertil knyttede overvågning af fjerkræflokkene er der ikke konstateret virus i omløb siden det senest registrerede tilfælde af lavpatogen aviær influenza i marts 2001.

(3) Den vaccinationskampagne, der indledtes i november 2000, blev indstillet den 16. maj 2002.

(4) Beslutning 2000/721/EF ophæves med henblik på at standse vaccinationsprogrammet og fjerne de hertil knyttede handelsrestriktioner.

(5) Overvågningen af vaccinerede flokke bør dog fortsættes, herunder også anvendelsen af den serologiske test (iIFA-test), der blev godkendt ved Kommissionens beslutning 2001/847/EF. Der vil til det formål blive vedtaget en ny kommissionsbeslutning 2002/552/EF(7) samtidigt med nærværende ophævelsesbeslutning.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Beslutning 2000/721/EF ophæves.

Artikel 2

Denne beslutning anvendes fra syvendedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 9. juli 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 167 af 22.6.1992, s. 1.

(5) EFT L 291 af 18.11.2000, s. 33.

(6) EFT L 315 af 1.12.2001, s. 61.

(7) Se side 24 i denne Tidende.
Kommissionens beslutning

af 8. juli 2002

om ændring af beslutning 2002/230/EF for så vidt angår EF-referencelaboratoriet for aviær influenza i 2002

(meddelt under nummer K(2002) 2531)

(Kun den engelske udgave er autentisk)

(2002/548/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 28, stk. 2, og

ud fra følgende betragtninger:

(1) Beløbene for den finansielle støtte til de EF-referencelaboratorier, som beskæftiger sig med dyresundhed og levende dyr, undtagen laboratoriet for aviær influenza, blev fastsat ved Kommissionens beslutning 2002/230/EF(3).

(2) De funktioner og opgaver, som skal udføres af EF-referencelaboratoriet for aviær influenza, er opregnet i Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(4), senest ændret ved akten vedrørende Østrigs, Sveriges og Finlands tiltrædelse.

(3) EF-referencelaboratoriet for aviær influenza har fremlagt sin arbejdsplan, der omfatter særlig overvågning af aviær influenza hos fjerkræ og vilde fugle, som skal udføres i 2002 i samarbejde med medlemsstaterne.

(4) Den finansielle støtte fra EF til referencelaboratorierne bør forhøjes i forhold til tidligere år for at tage hensyn til de udvidede opgaver.

(5) Beslutning 2002/230/EF bør derfor ændres, så der kan ydes finansiel støtte til EF-referencelaboratoriet for aviær influenza.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Efter artikel 2 i beslutning 2002/230/EF indsættes: "Artikel 2a

1. I forbindelse med aviær influenza ydes der EF-støtte til Det Forenede Kongerige, for at Central Veterinary Laboratory, Addlestone, Det Forenede Kongerige, kan varetage de funktioner og opgaver, som er fastsat i bilag V til direktiv 90/40/EØF.

2. Den finansielle EF-støtte fastsættes til højst 150000 EUR for perioden 1. januar til 31. december 2002."

Artikel 2

Denne beslutning er rettet til Det Forenede Kongerige Storbritannien og Nordirland.

Udfærdiget i Bruxelles, den 8. juli 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 77 af 20.3.2002, s. 47.

(4) EFT L 167 af 22.6.1992, s. 1.
Kommissionens beslutning

af 11. juli 2002

om ændring af beslutning 1999/466/EF om fastlæggelse af kvægbesætningernes status i visse medlemsstater eller regioner i medlemsstater som officielt brucellosefri

(meddelt under nummer K(2002) 2576)

(EØS-relevant tekst)

(2002/588/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved Kommissionens forordning (EF) nr. 535/2002(2), særlig bilag A, kapitel II, punkt 7, og

ud fra følgende betragtninger:

(1) Portugal har forelagt Kommissionen dokumentation for, at alle betingelserne i bilag A, kapitel II, punkt 7, til direktiv 64/432/EØF er overholdt og navnlig, at over 99,8 % af kvægbesætningerne på øerne Pico, Graciosa, Flores og Corvo (den selvstyrende region Azorerne i Portugal) beregnet pr. 31. december hvert år mindst har været officielt fri for kvægbrucellose i de sidste fem år, og at hvert kreatur er identificeret i henhold til EF-bestemmelserne.

(2) Disse øer bør derfor erklæres officielt brucellosefri i henhold til direktiv 64/432/EØF.

(3) Kommissionens beslutning 1999/466/EF(3), senest ændret ved beslutning 2000/694/EF(4), bør derfor ændres i overensstemmelse hermed.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag II til beslutning 1999/466/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 11. juli 2002.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 80 af 23.3.2002, s. 22.

(3) EFT L 181 af 16.7.1999, s. 34.

(4) EFT L 286 af 11.11.2000, s. 41.

BILAG

"BILAG II

REGIONER I MEDLEMSSTATERNE, DER ER ERKLÆRET OFFICIELT FRI FOR KVÆGBRUCELLOSE

Storbritannien (Det Forenede Kongerige)

Provinsen Bolzano (Italien)

Øerne Pico, Graciosa, Flores og Corvo (den selvstyrende region Azorerne i Portugal)"
Rådets beslutning

af 18. juni 2002

om ændring af beslutning 97/788/EF for så vidt angår gyldighedsperioden

(2002/580/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter(1), særlig artikel 21, stk. 1, litra b),

under henvisning til Rådets direktiv 70/458/EØF af 29. september 1970 om handel med grøntsagsfrø(2), særlig artikel 32, stk. 1, litra b),

under henvisning til forslag fra Kommissionen, og

ud fra følgende betragtninger:

(1) Ved Rådets beslutning 97/788/EF af 17. november 1997 om ligestilling af tredjelandes kontrol med vedligeholdelsesavl(3) blev det konstateret, at den officielle kontrol med vedligeholdelsesavl, der foretages i visse tredjelande, frembyder samme garantier som medlemsstaternes kontrol. Denne beslutning udløb for visse tredjelandes vedkommende den 30. juni 1999, og den udløber for andre tredjelandes vedkommende den 30. juni 2002.

(2) Det har vist sig, at kontrol i tredjelande i henhold til beslutning 97/788/EF fortsat frembyder samme garantier som medlemsstaternes kontrol.

(3) Beslutning 97/788/EF bør derfor ændres tilsvarende -

VEDTAGET FØLGENDE BESLUTNING:

Artikel 1

Artikel 3 i beslutning 97/788/EF affattes således: "Artikel 3

Denne beslutning anvendes for Republikken Koreas og Forbundsrepublikken Jugoslaviens vedkommende fra 1. juli 1997 til 30. juni 1999 og fra 18. juni 2002 til 30. juni 2005, og for de øvrige tredjelande opført i bilaget anvendes den fra 1. juli 1997 til 30. juni 2005."

Artikel 2

Denne beslutning er rettet til medlemsstaterne.

Udfærdiget i Luxembourg, den 18. juni 2002.

På Rådets vegne

F. Álvarez-Cascos Fernández

Formand

(1) EFT L 225 af 12.10.1970, s. 1. Senest ændret ved Kommissionens direktiv 2002/8/EF (EFT L 37 af 7.2.2002, s. 7).

(2) EFT L 225 af 12.10.1970, s. 7. Senest ændret ved direktiv 2002/8/EF.

(3) EFT L 322 af 25.11.1997, s. 39.
Rådets afgørelse

af 27. juni 2002

om udnævnelse af Nederlandenes medlemmer af og suppleant til Det Rådgivende Udvalg for Arbejdskraftens Frie Bevægelighed

(2002/C 168/01)

RÅDET FOR DEN EUROPÆISKE UNION HAR -

under henvisning til Rådets forordning (EØF) nr. 1612/68 af 15. oktober 1968 om arbejdskraftens frie bevægelig hed inden for Fællesskabet(1), særlig artikel 26 og 27,

under henvisning til de indstillinger, som den nederlandske regering har forelagt, og

ud fra følgende betragtninger:

(1) Rådet har ved afgørelse af 7. maj 2002(2) udnævnt medlemmerne af og suppleanterne til Det Rådgivende Udvalg for Arbejdskraftens Frie Bevægelighed for perioden fra den 7. maj 2002 til den 6. maj 2004, bortset fra repræsentanterne for den nederlandske regering

(2) Nederlandenes medlemmer af og suppleant til Det Rådgivende Udvalg for Arbejdskraftens Frie Bevægelighed skal udnævnes for den resterende del af mandatsperioden, dvs. indtil den 6. maj 2004 -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleant til Det Rådgivende Udvalg for Arbejdskraftens Frie Bevægelighed for perioden fra den 24. juni 2002 til den 6. maj 2004:

REGERINGSREPRÆSENTANTER

>TABELPOSITION>

Artikel 2

Denne afgørelse offentliggøres til underrettning i De Europæiske Fællesskabers Tidende.

Udfærdiget i Luxembourg, den 27. juni 2002.

På Rådets vegne

M. Arias Cañete

Formand

(1) EFT L 257 af 18.10.1968, s. 2.

(2) EFT C 119 af 22.5.2002, s. 1.
Rådets afgørelse

af 17. december 2001

om indgåelse af en tillægsprotokol om handelsordningen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side

(2002/572/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Det er ønskeligt at supplere Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side(1) med en tillægsprotokol med bestemmelser om præferencevilkårene for indførsel i Fællesskabet af visse fisk og fiskerivarer med oprindelse i Republikken Polen og indførsel i Republikken Polen af visse fisk og fiskerivarer med oprindelse i Fællesskabet.

(2) Med henblik herpå bør der knyttes en ny protokol om handelsordningen for visse fisk og fiskerivarer til nævnte Europaaftale.

(3) Protokollen bør godkendes -

TRUFFET FØLGENDE AFGØRELSE:

Artikel 1

Tillægsprotokollen om handelsordningen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side godkendes herved på Det Europæiske Fællesskabs vegne.

Teksten til protokollen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne protokollen med bindende virkning for Fællesskabet.

Udfærdiget i Bruxelles, den 17. december 2001.

På Rådets vegne

A. Neyts-Uyttebroeck

Formand

(1) EFT L 348 af 31.12.1993, s. 2.
Kommissionens beslutning

af 10. juli 2002

om ændring af beslutning 2002/199/EF om dyresundhedsbetingelser og udstedelse af sundhedscertifikat ved import af kvæg og svin fra visse tredjelande

(meddelt under nummer K(2002) 2553)

(EØS-relevant tekst)

(2002/578/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 1452/2001(2), særlig artikel 8, stk. 3, og

ud fra følgende betragtninger:

(1) Ifølge artikel 8, stk. 3, i direktiv 72/462/EØF kan de betingelser for undersøgelse for brucellose, enzootisk kvægleukose og tuberkulose, der er fastsat i visse tredjelande, betragtes som svarende til dem, der er fastsat for handel inden for Fællesskabet.

(2) Canada har forelagt oplysninger om den nationale ordning for anerkendelse af besætninger som værende officielt fri for enzootisk kvægleukose.

(3) Tjekkiet har forelagt oplysninger om den nationale ordning for anerkendelse af områder som værende officielt fri for enzootisk kvægleukose.

(4) Disse garantier, som Canada og Tjekkiet giver med hensyn til enzootisk kvægleukose, kan betragtes som svarende til dem, der kræves ved handel inden for Fællesskabet.

(5) Veterinærmyndighederne i Canada og Tjekkiet har forpligtet sig til straks at underrette Kommissionen om eventuelle ændringer, der foreslås vedrørende bestemmelserne i de nævnte ordninger.

(6) Kommissionens beslutning 2002/199/EF(3) bør ændres i overensstemmelse hermed.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag VI til beslutning 2002/199/EF affattes som anført i bilaget til nærværende beslutning.

Artikel 2

Denne beslutning anvendes fra tresindstyvendedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 10. juli 2002.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 198 af 21.7.2001, s. 11.

(3) EFT L 71 af 13.3.2002, s. 1.

BILAG

"BILAG VI

Betingelser for anerkendelse af kvægbesætninger, lande og regioner som officielt sygdomsfrie

(Afsnit A eller B anvendes)

Afsnit A

1. Tuberkulose og brucellose: bilag A til Rådets direktiv 64/432/EØF.

2. Enzootisk kvægleukose (EBL): bilag D til direktiv 64/432/EØF.

Afsnit B Ækvivalens

1. Det eksporterende tredjelands officielle kontrolprogram sidestilles med bilag A og/eller D til direktiv 64/432/EØF.

2. Følgende officielle kontrolprogrammer er blevet anerkendt som ækvivalente:

>TABELPOSITION>"